OpenLLM-France/wikimedia huggingface dataset:
# 7 di maghju

U 7 di maghju hè u 127esimu ghjornu (u 128esimu ghjornu s'è l'annata hè bisesta) di u calendariu gregorianu.

## Celebrazione
### Feste
### I Santi

Santa Domitilla. A' u primu seculu dopu à Cristu, l'imperatore Nerone avia publicatu un rescrittu chì mettia à paru i Cristiani è i criminali.
Dopu à Nerone, ci fù trè imperatori di a famiglia di i Flavii: Vespasianu (69-79), Tittu (79-81) è Domizianu (81-96).
Domitilla è u maritu Clemens eranu ancu elli di i Flavii.
Sì Vespasianu è Tittu neglicentonu d'applicà u rescrittu di Nerone, Domizianu riprincipiò à persecutà i Cristiani chì ricusavanu di pagà un impositu.
Domizianu entrò in e furie quand'ellu amparò chì u cuginu carnale Flaviu Clemens, guvernatore di Roma, prutegia i Cristiani è chì a moglia, Domitilla, dava una sepultura à i martiri in u so campu santu di a via Ardeatina.
Fece tumbà à Clemens, è à Domitilla a mandò in Pandateria, un isulottu di u mare Tirenu, di punta à Gaeta, chjamatu oghje Ventotene. Issu isulottu avia digià servutu d'esiliu à l'imperatrici Ghjulia, Agrippina è Uttavia.
Domitilla serebbi morta martira in Pandateria, l'annu 95. L'annu dopu, l'imperatore Domizianu era assassinatu.
Etimolugia: da u lat. "domitor" (dumatore, triunfatore).
Nomi: Domi, Domitia, Domitian, Domitiane, Domitie, Domitien, Domitienne, Domitilla, Domitille, Domitius, Domizia, Domiziano, Domizio, Domiznana, Tilla, Tille.

## Ligami

* Archiviu 2006-04-22 at the Wayback Machine L'almanaccu 2006 di l'Adecec
# Williams Gun

'Ssu artìculu hè in custruzzione. Pudete cuntribuisce à a so redazzione.
A Williams Gun fù un cannone à tiru ràpidu. Hè stata aduprata in a Guerra Civile Americana (1861-1865). Avìa una cadenza finu à 65 colpi per minutu é hà pussutu tirà à una distanza finu à 2.000 yards (circa 1.800 metri).
A Williams Gun hè stata usata pè a prima volta durante a Battaglia di Fair Oaks.
# Wisconsin

'Ssu artìculu hè in custruzzione. Pudete cuntribuisce à a so redazzione.
U Wisconsin hè unu statu federatu di i Stati Uniti.
Hà una superficia di 189.790 km² è una populazione di 5.509.026 abitanti.
Si trova in a Macroregione chjamata d'abitudine Mid-West. Cunfina à u nordu incù u Michigan, à punente incù u Minnesota è l'Iowa, à u meziornu incù u Illinois.
A capitale hè Madison (208.054 abitanti); a cità più pupulata hè Milwaukee (604.447 abitant). A sola altra cità incù più ch'è 100.000 abitanti hè Green Bay. Altri cità impurtanti sò Appleton è Eau Claire.

## Da vede dinò

* Frank Lloyd Wright
# William Tecumseh Sherman

'Ssu artìculu hè in custruzzione. Pudete cuntribuisce à a so redazzione.
William Tecumseh Sherman (1820-1891) fù un generale durante a Guerra Civile Americana.
# Working Class Hero

Working Class Hero hè una canzona di John Lennon ricacciata da u so album di 1970 John Lennon Plastic Ono Band, u so prima album dopu à u dissulvimentu di u gruppu di rock i Beatles.

## Tema

Risulutamenti pulitica, a canzona hè un cummentu criticu annantu à a diffarenza trà i classi suciali. Siont'è Lennon in un'intarvista incù Jann Wenner di Rolling Stone di dicembri 1970, parla di l'individui di a classa uparaia chì sò trasfurmati in classi medii, in "macchini". Lennon hà dinò dichjaratu : "Eiu pensu ch'edda hè una canzona rivuluziunaria - hè probbiu solu rivuluziunariu. Pensu simpliciamenti ch'è u so cuncettu hè rivuluziunariu".
U riturneddu di a canzona hè "A working class hero is something to be".
'Ssa canzona ùn era micca a prima canzona pulitica di Lennon. A so seria di canzoni pulitichi hà cuminciatu in u 1968 incù a "Rivuluzioni" di i Beatles è s'hè parsuvitata in u 1972 incù l'isciuta di Some Time in New York City.

## Righjistrazioni è sonu

Arrighjistrata à i studios EMI u 27 di sittembri 1970, a canzona ùn metti in scena ch'è Lennon, chì canta è sona di chitarra acustica à usu di sustegnu. A prugrissioni di l'accordi hè assà simplicia è s'appoghja annantu à u La minori è u Sol maghjori, incù una corta avvinta pà u Re maghjori in una linia di u riturneddu. A tecnica di Lennon cumprendi un riff incù un piccu martiddatu di a nota Mi annantu à a corda di Re è dopu una corda di La aparta. U tonu è u stilu di a canzona sò simili à quiddi di i Masters of War è u North Country Blues di Bob Dylan, un'influenza cunnisciuta di Lennon. Tremindù sò basati annantu à l'acconciu di Jean Ritchie di a canzona fulclorica inglesa tradiziunali, Nottamun Town. Lennon hà arrighjistratu Working Class Hero più d'una cintunara di volti sinu à ciò ch'è eddu fussi suddisfatu di a righjistrazioni. A righjistrazioni hè u cumpositu di dui presi diffarenti : u tonu di a chitarra è a boci cambia trà 1:24 è 1:45 pà u versu "When they've tortured and scared you".

## Contruversia

In u 1973, u diputatu americanu Harley Orrin Staggers hà intesu a canzona - chì cumprendi i linii "Til you're so fucking crazy you can't follow their rules" è "But you're still fucking peasants as far as I can see" - annantu à WGTB ed hà dipostu una lagnanza vicinu à a Cummissioni federali di i cumunicazioni (FCC). U dirittori di a stazioni, Ken Sleeman, hè statu cundannatu à un annu di prighjò è à un'amenda di 10000 dullari, ma hà difesu a so dicisioni di diffonda a canzona dicendu ni : "L'abitanti di Washington DC sò abbastanza suffisticati pà accittà una parola di quattru lettari in u so cuntestu, è ùn essa micca azzizzati, affesi o cuntrariati sissualamenti". L'accusi sò stati abbandunati. Altri stazioni di radiu americani, com'è a WBCN di Boston, ani interditu a canzona pà u so usu di a parola " fucking ". In Australia, l'album hè isciutu incù 'ssa parola cacciata di a canzona è i paroli cinsurati annantu à u cartulari internu.

## Noti

* ↑ 'Ss'articulu pruveni in parti da l'articulu currispundenti di a wikipedia in inglesu.

## Da veda dinò

* i Beatles
* John Lennon
# Wolfgang Amadeus Mozart

'Ssu artìculu hè in custruzzione. Pudete cuntribuisce à a so redazzione.
Wolfgang Amadeus Mozart, (u nome cumpletu era Johannes Chrysostomus Wolfgangus Theophilus Mozart; * Salisburgu, 27 di ghjennaghju 1756; † Vienna, 5 di decembre 1791), fù unu prolificu è impurtante musicante austriacu di l'epica classica.

## Biugrafia
### Opere principali

* 41 sinfonie
* 27 concerti per piano
* 5 concerti per violinu
* 22 opere liriche
# Winnipeg

'Ssu artìculu hè in custruzzione. Pudete cuntribuisce à a so redazzione.
Winnipeg hè una cità in u Canadà. Hà più di 400 km² di superficia è circa 700.000 abitanti.
# William Shakespeare

'Ssu artìculu hè in custruzzione. Pudete cuntribuisce à a so redazzione.
William Shakespeare, pueta è dramaturgu in lingua inglese, hè natu à Stratford-upon-Avon u 26 d'aprile di u 1564 è hè mortu quallà u 23 d'aprile di u 1616. À 18 anni s'hè maritatu incù Anne Hathaway, chì n'avia 27 è aspettava un figliolu da ellu.

## Opere principali

Shakesperare hè autore di 38 drami, 154 sunetti, dui puemi longhi è dui compunimenti in versi.
* Comedie
** The Merry Wives of Windsor
** All's Well That Ends Well
** As You Like It
** The Comedy of Errors
** Love's Labour's Lost
** Measure for Measure
** The Merchant of Venice
** A Midsummer Night's Dream
** Much Ado About Nothing
** Pericles, Prince of Tyre
** The Taming of the Shrew
** The Tempest
** Twelfth Night, or What You Will
** The Two Gentlemen of Verona
** The Two Noble Kinsmen
** The Winter's Tale
* Drami storichi
** King John
** Richard II
** Henry IV
** Henry V
** Henry VI
** Richard III
** Henry VIII
* Tragedie
** Julius Caesar (1599)
** Romeo and Juliet
** Coriolanus
** Titus Andronicus
** Timon of Athens
** Macbeth
** Hamlet
** Troilus and Cressida
** King Lear
** Othello
** Antony and Cleopatra
** Cymbeline
# Woodsiaceae

Woodsiaceae.

## Plante

* Filetta feminiccia
* Gymnocarpium dryopteris

## Rifarimenti

Jeanmonod D. & Gamisans J. (2013) Flora Corsica (2 ed), Edisud.
# Woody Harrelson

'Ssu artìculu hè in custruzzione. Pudete cuntribuisce à a so redazzione.
Woody Harrelson hè un attore americanu.

## Da vede dinò

* The Thin Red Line
# Woodrow Wilson

Woodrow Wilson (28 Dicembre 1856 – 3 Ferraghju 1924) hè statu presidente di i Stati Uniti d'America da u 1913 à u 1921.

## Da vede dinò

* Listinu di i presidenti americani
# 22 di ghjennaghju

U 22 di ghjennaghju hè u 22$^u$ ghjornu di l'annu in u calendariu gregurianu. Restanu 343 ghjorni à a fine di l'annu (344 sì hè bisestile).

## Nascite

- 1887: Jaime de Angulo, linguistu, rumanzieru, è etnomusicolugu americanu.

## Morti

* 2006 : Lisandru Vincenti, naziunalistu Corsu di u FLNC

## Celebrazioni
### Santi

Santu Vincensiu.
Vincensiu era un diacunu spagnolu natu in Huesca, mortu in Valenzia l'annu 304.
Era un oratore tremendu. U vescu di Saragossa, chì ghjera tartagliulu, l'avia fattu diacunu è incaricatu di fà e prediche.
Arrestati tramindui, i mandanu in Valenzia. U guvernatore di a pruvincia principia per interrugà u vescu. Quellu, da a paura, ùn pudia caccià una parulla. U guvernatore si rallegrava digià, persuasu chì i dui omi accettavanu di rinnegà a fede cristiana. Allora, Vincensiu intervene, eloquente cum'è sempre, incuraggitu da i sguardi pietosi di u vescu, è spiega chì nunda i impediscerà d'esse fidi à a duttrina di u Cristu.
Vincensiu hè messu à a tortura. Mentre ch'elli u sgranfigneghjanu cù unghje di ferru, ch'elli u brusgianu à picculu focu, ellu stà intrepidu. Hè mortu pianu pianu, cantendu salmi.
Etimolugia: da u lat. "vincentius" (chì vince).
Casate: Vincensini, Vincentelli, Vincenti.
Paesi è cità: Vicenza, Cortona, Lisbona, Oporto, Leon, Valenza, Saragozza, Berna.

## Ligami esterni

* Storia di a Corsica Archiviu 2006-07-28 at the Wayback Machine
* Almanaccu Adecec 2007 Archiviu 2007-02-12 at the Wayback Machine
# 22 di lugliu

U 22 di lugliu hè u 203esimu ghjornu (u 204esimu ghjornu s'è l'annata hè bisesta) di u calendariu gregorianu.

## Nascite

* 1992: Selena Gomez, attrice è cantadora statunitense

## Celebrazione
### Feste
### I Santi

Santa Maria Maddalena.
Secondu i Vangelli, trè donne eranu tenute assai caru da Ghjesù: Maria di Magdala (in Galilea), Maria di Bettania (in Ghjudea), è a peccatrice di San Lucca.
L'ultima hè a donna chì affacca ind'è Simone mentre ch'elli manghjanu, basgia i pedi di Ghjesù, è i copre di lagrime è di parfumi. Era una peccatrice publica.
Maria di Bettania hè a surella di Marta è di Lazaru. Ghjesù frequentava a so casa.
Maria di Magdala - Maria Maddalena - hè a prima persona à avè vistu à Ghjesù risuscitatu. U fattu hè contu in u Vangellu di San Ghjuvanni:
"U primu ghjornu di a settimana - dice Ghjuvanni -, a mane nanzu à l'alba, Maria Maddalena hè venuta à u sepolcru è hà vistu chì a petra chì chjudia l'entrata era stata mossa.
"Hè corsa per averte à Simon Petru è l'altri discepuli amati da Ghjesù. Disse: anu toltu u Signore da u sepolcru è ùn sapimu duve l'anu messu.
"Petru è l'altri discepuli vensenu à u sepolcru. I linzoli ghjacianu in u munimentu. L'asciuvatoghju chì cupria u capu di Ghjesù, era in un scornu.
"I discepuli si ne andonu.
"Maria restò, pianghjendu.
"Tandu, dui anghjuli li dumandonu: perchè pianghji?
"- Piangu chì si anu arrubatu à Ghjesù.
"E', vultendusi, hà vistu à Ghjesù chì stava arrittu."
I catolichi latini pensanu chì e trè donne ùn sò chè una.
U cultu di Maria Maddalena hè natu in Occidente è si hè spartu à u seculu XI, quandu i frati benedittini di Vidiliaccu (l'attuale Vézelay, in u dipartimentu di l'Yonne) annunzianu chì a salma di Maria Maddalena era stata purtata in u so cunventu. Tandu, vensenu pelegrini da ogni locu, i frati fecenu assai soldi, è custruiinu a bellissima chjesa diventata celebre.
I Marsigliesi, chì venianu di perde a so santa, creonu allora, micca unu, ma trè pelegrinaggi.
. "La sainte Beaume", duve Maria Maddalena averebbi campatu trenta anni in una grotta;
. "Saint Maximin", duv'ella era stata sepolta;
. è "Aigues-Mortes (les Saintes-Maries-de-la-Mer)" duv'ella era sbarcata cù Marta, Lazaru è Sara (a serva).
Etimolugia: da l'ebreu "Magdala" (nome di locu).
Nomi: Alena, Mada, Madalen, Madalena, Madalena, Maddalena, Maddie, Maddy, Made, Madel, Madelaine, Madeleine, Mädeli, Madelin, Madeline, Madella, Madelle, Madelon, Mädi, Mädle, Madlen, Madlin, Mado, Magda, Magdala, Magdalen, Magdalena, Magdalene, Magdalenus, Magdalinka, Magdelaine, Magdelane, Magdelène, Magel, Maggelina, Maggeltsje, Maggy, Magl, Magle, Maighdlin, Mala, Malena, Malina, Marleen, Marlène, Marline, Marylène, Matle, Maud.
In Corsica,in u 1981, Maddalena venia à l'ottesimu rangu di i nomi feminili. Era quellu di 16 donne nantu à mille.
Paesi è cità: Lentu.
Prutezzione. A legenda conta chì, à l'ultimu, Maria Maddalena campava vistuta cù i so soli capelli. A' u battisteru di Firenze, Donatello l'hà riprisintata in issa manera. Hè cusì ch'ella hè diventata a Santa Patrona di i piluccheri.

## Ligami

* Archiviu 2006-04-22 at the Wayback Machine L'almanaccu 2006 di l'Adecec
# 22 di marzu

U 22 di marzu hè l'81$^u$ ghjornu di l'annu (l'82$^u$ sì hè bisestile) in u calendariu gregurianu. Restanu 284 ghjorni à a fine di l'annu.

## Celebrazioni
### Santi

Santa Lia.
Lia deve esse stata cum'è Santa Marcella, Santa Melania, è d'altre, una di isse signore rumane discepule di San Ghjilormu chì li spiegava a Santa Scrittura. Veduva, s'hè fatta sora, è ghjè diventata a superiora di un munasteru duv'ella hè morta versu l'annu 383.
D'ella, ùn si sà altru chè ciò ch'ellu hà scrittu San Ghjilormu à Santa Marcella, da Bettelemme. Secondu a so lettera serebbi morta attempu à un omu di gattiva vita. Dice:
"Quale luderà a beata Lia secondu u so meritu? Avia rinunciatu à fassi bella, avia abbandunatu e perle spampillante è e ricche visture per copresi d'un saccu. Ella chì cumandava, avia decisu d'ubbidì è campava in un catagnone, cù poca mubiglia, passendu e so nuttate à pregà, cù a speranza d'avenne a ricumpensa in celu.
"Quassù, duv'ella hè avà, in senu d'Abramu, vede u nostru consule chì nanzu cullava à u Campidoliu vestutu di porpura tramezu à l'applausi, u vede cupertu d' una vistura di vituperiu, dumandendu, senza ottenela, una goccia d'acqua per cacciassi a sete. Ch'ella grachji puru a sfacciata di a moglia, chì pretende ch'ellu hè in celu. Innò, hè difora, ciunfatu in e tenebre. Allora chì Lia, chì volse fassi passà per scema, hè in casa di u Padre Eternu, à u fistinu di l'Anghjulu.
"L'ochji imbucciati da e lagrime, vi ne pregu, rinunciemu à i piaceri sensuali, campemu in l'abnegazione postu chì u corpu serà polvera, è ne serà altrettantu di u restu."
Etimolugia: da l'ebraicu "lé'ah" (vacca salvatica).

## Ligami esterni

* Storia di a Corsica Archiviu 2006-07-28 at the Wayback Machine
* Almanaccu Adecec 2007 Archiviu 2007-02-12 at the Wayback Machine
# 22 d'aprile

U 22 d'aprile hè u 112$^u$ ghjornu di l'annu (u 113$^u$ sì hè bisestile) in u calendariu gregurianu. Restanu 253 ghjorni à a fine di l'annu.

## Nascite

- 1982: Kaká, futbolista brasilianu.

## Celebrazioni
### Santi

Santu Lisandru.
A cità di Lione hè stata fundata in 43 nanzu à Cristu, è ghjè diventata u centru puliticu è amministrativu di a Gallia. Hè stata evangelizata à u seculu secondu. Numerosi funu i cristiani marturiati. L'annu 177, anu tombu à Santa Biandina è 47 cumpagni.
Lisandru, chì ghjera grecu è u so amicu Epipodiu, un Liunese, a si anu francata. Circavanu à ùn fà sapè ch'elli eranu cristiani, ma sò stati dinunciati, arrestati è marturiati. Epipodiu hè statu linciatu da i pagani, Lisandru hè statu crucifissatu.
Santu Lisandru hè festighjatu in Roma u 24 aprile, in Parigi u 26, in Corsica u 22, ma oghje, i Corsi festighjeghjanu soprattuttu, l'11 uttobre, à Santu Lisandru Sauli, vescu di Aleria, patrone celestu di Cervioni è Apostulu di a Corsica.
Etimolugia: da u grecu "alexein" (difende, rispinghje) è "andros", genitivu di "aner" (di l'omu, di u nimicu). Lisandru (Alessandro) si trova in l'Iliade cum'è secondu nome di Paride, u principe di Troia. Hà pocu servutu in l'altu Medievu. Si hè spartu da u seculu XII cù u ciclu francese di i cavalieri antichi duv'ellu si trova un Alessandru Magnu dettu dinù u Macedoniu.
Casate: Alessandri, Alessandrini, Sandreschi, Sandrini, Sandrucci.
Nomi: Alastair, Alesiu, Alessandro, Alex, Alessio, Alexandra, Alexandre, Alexia, Alexine, Alexis, Alexius, Lesiu, Lisandra, Lisandrina, Lisandru, Sacha, Sandie, Sandra, Sandrina, Sandrine, Sandy.

## Ligami esterni

* Storia di a Corsica Archiviu 2006-07-28 at the Wayback Machine
* Almanaccu Adecec 2007 Archiviu 2007-02-12 at the Wayback Machine
# 22 di ferraghju

U 22 di ferraghju hè u 53$^u$ ghjornu di l'annu in u calendariu gregurianu. Restanu 312 ghjorni à a fine di l'annu (313 sì hè bisestile).

## Celebrazioni
### Santi

A Beata Isabella.
A principessa Isabella avia ondeci anni di menu chè u fratellu, San Luigi, rè di Francia. Da chjuca, era digià fatta pè u celu. San Luigi hà contu chì, una mane, u camerieru avia imbucinatu a strapunta duv'ella durmia. In più bella, anu intesu una vuciuccia. Era ella chì pregava è si era lasciata ingutuppà senza avvedesine.
Isabella hà riesciutu à francassi da u matrimoniu è hà campatu in una casetta, vicinu à un cunventu ch'ella avia fattu fà pè e sore parigine di santa Chjara.
Hè morta u 22 ferraghju 1270 à l'età di 45 anni.
Etimolugia è nomi: Cf Lisabetta di u Portugallu (4 lugliu).
Paesi è cità: Parigi (12 sittembre), Longchamp (31 agostu).

## Ligami esterni

* Storia di a Corsica Archiviu 2006-07-28 at the Wayback Machine
* Almanaccu Adecec 2007 Archiviu 2007-02-12 at the Wayback Machine
# 22 di ghjugnu

U 22 di ghjugnu hè u 173esimu ghjornu (u 174esimu ghjornu s'è l'annata hè bisesta) di u calendariu gregorianu.

## Nascite

- 1960: Tracy Pollan, attrice americana. - 1987: Mohammad Mohammadian, realizadore, autore di scenàrii, fotògrafu è pruduttore cinematugràficu iranianu.

## Celebrazione
### Feste
### I Santi

Santu Albanu. Santu Paulinu di Nole.
Albanu hè cunsideratu cum'è u primu martiru di l'Inghilterra cristiana. Serebbi statu vittima di a so fede à u seculu terzu, forse in l'annu 287. Campava in Verulamiu, l'attuale cità di Santu Albanu in u Hertfordshire.
Albanu era un poveru omu, un paganu caritatosu chì avia piattatu in casa soia un missiunariu cristianu ricercatu da a pulizza. Quellu l'hà cunvertitu è battizatu. Quandu i suldati ghjunsenu in casa per arrestà u prete, Albanu, per salvallu, s'avia messu a so vistura. S'hè lasciatu piglià è marturià.
Etimolugia: da u lat. "albus" (biancu).
Casate: Albani.
Nomi: Albain, Alban, Albana, Albane, Albanu, Albanus, Albe, Albin, Aubaine, Auban.
Paulinu, natu l'annu 353 in Burdigala, l'attuale cità di Bordeaux, hè mortu l'annu 431 in Nole, cità di a Campania taliana.
Appartenia à una famiglia nobile è putente di Roma. A' 25 anni, era digià guvernatore di a Campania. A' 30 anni, avia spusatu una Cristiana spagnola chjamata Teresia. Ebbenu un figliolu, mortu à l'età di 8 mesi. Tandu, Paulinu si hè messu à studià u Cristianisimu cù a speranza di truvacci un rimediu à u so dulore. A' 37 anni, hè statu battizatu in Burdigala. A' 41 annu, si hè fattu prete in Barcellona.
Ellu è a moglia anu vendutu tuttu ciò ch'elli pussedianu in Spagna, in Gallia è in Italia è si sò ritirati in Nole, accantu à a tomba di San Filice. A' san Filice li anu fattu è dedicatu una magnifica basilica cù una casa appicciata per riceve i pelegrini à pianterrenu è i discepuli à u primu pianu. Tutte e cellule davanu nantu à l'altare maiore. A notte, tutti si aisavanu per pregà è cantà. Paulinu scrivia è piantava e so orte. Quindeci anni dopu hà accettatu di esse u vescu di Nole. Hà difesu a cità contru à i Goti chì, l'annu 410, sacchighjonu à Roma.
Affettuosu, fidu, Paulinu ebbe cum'è amichi i santi Martinu, Ambrosgiu, Ghjilormu, Agustinu è Sulspiziu Severu, u puetu Ausoniu, l'imperatore Teodosiu, è u papa Anastasiu. I so sciali eranu di scriveli lettere in rima.
Etimolugia, casate è nomi: cf Paulu (29 ghjugnu).

## Ligami

* Archiviu 2006-04-22 at the Wayback Machine L'almanaccu 2006 di l'Adecec
# 22 di settembre

U 22 di settembre hè u 265esimu ghjornu (u 266esimu ghjornu s'è l'annata hè bisesta) di u calendariu gregorianu.

## Celebrazione
### Feste
### I Santi

Santu Mauriziu.
Mauriziu era capu di a Legione Tebea à u serviziu di Roma. Quandu, l'annu 286, Massimianu diventò imperatore d'Occidente, u fece vene d'Egittu cù i so suldati per sterminà i Cristiani. Peghju ùn pudia incappà. Tantu Mauriziu chè i so 6000 omi eranu cristiani ancu elli, è l'imperatore i fece massacrà.
Quessa hè a legenda chì a dice. U veru hè forse chì Mauriziu è qualchì cumpagnu sò stati tombi per avè ricusatu di participà à una ceremonia pagana. U fattu si stà chì, un seculu dopu, anu fattu una basilica nantu à u locu duv'ellu sò stati tombi è chì, versu l'annu 520, Sigismondu, rè di i Burgondi, ci hà fattu un munasteru chì esiste sempre è chì ghjè à l'urigine di a creazione di un paese sguizzeru, quellu di Santu Mauriziu.
Etimolugia, casate è nomi: Cf Mauru (15 ghjennaghju).
Paesi è cità: Pinerelo, Fossombrone, Lucerna, Magdeburgu, , Angers, Appenzel, Le Havre, Savoia.
Prutezzione: Mauriziu hè u santu patrone di i tinturai è u preganu pè a malatia di a gotta.

## Ligami

* Archiviu 2006-04-22 at the Wayback Machine L'almanaccu 2006 di l'Adecec
# 22 di maghju

U 22 di maghju hè u 142esimu ghjornu (u 143esimu ghjornu s'è l'annata hè bisesta) di u calendariu gregorianu.

## Celebrazione
### Feste
### I Santi

Santa Ghjulia. Santa Rita.
Secondu i Bollandisti, Ghjulia era una nobile cartaginese quandu, in l'annu 439 scalonu i Vandali. Fatta schjava, hè stata venduta à un neguziante d'urigine siriacca, chjamatu Eusebiu.
Ghjulia era una serva cusì cumpiita è Eusebiu tenia tantu à ella chì, quandu, pè u so cummerciu, partì pè a Gallia, a si purtò.
U battellu fece una arretta in Capicorsu, in un locu chjamatu u Prumuntoriu Sacru da i Rumani, duv'ellu ci hè oghje u paese di Nomza. Issu ghjornu, festighjavanu i dii pagani. Eusebiu participò à e ceremonie, ma Ghjulia, chì ghjera cristiana, ricusò. Allora, l'anu pigliata pè i capelli è l'anu striscinata, minenduli pugni è stafilate in faccia. E' po l'anu messa nantu à una croce è l'anu lasciata more. Quand'ella spirava, una culomba, simbulu di purezza, hè surtita da a bocca di a santa.
Quessa hè a legenda conta da i Bollandisti, i cuntinuvatori di u Ghjesuitu Bollandu chì avia principiatu à scrive l'Atti di i Santi. Ma certi preti dicenu chì ùn ci hè micca più bugiardu chè un Bollandistu. Allora, anu contu altrimente u martiriu di Santa Ghjulia.
Ghjulia serebbi stata una Corsa di Nomza à l'epica di Santa Divota. Fù persecutata in principiu di u seculu quartu, quandu Diuclezianu era imperatore. Cum'ella ricusava di assiste à i sacrifizii fatti in l'onore di i dii pagani, l'anu torturata. Dicenu chì l'anu tagliatu i petti è lampati nantu à un scogliu sottu à u paese. Tandu, custì, nascinu duie surgenti d'acqua miraculosa. Dopu, l'anu liata à una fica è l'anu lasciata more.
Per francalle da i Saracini, i Cristiani anu purtatu e so reliquie in l'isula di a Gorgona è po in Brescia è, da tandu, a santa hè festighjata in tutta l'Italia suprana.
U 5 agostu 1809, dunque ondeci anni nanzu à Santa Divota, Santa Ghjulia hè stata pruclamata patrona principale di a Corsica cù ritu doppiu è uttava.
A' a data di u 22 maghju, u Martirologu rumanu dice: "in Corsica, Santa Ghjulia, vergine, chì ebbe a curona di a gloria cù u suppliziu di a croce".
Etimolugia è nomi: Cf u 12 aprile. In Corsica, in u 1981, Ghjulia venia à u tredecesimu rangu di i nomi feminili. Era quellu di ondeci donne nantu à mille.
Paesi è cità: Livornu. In Corsica: Nonza (tutti i trè anni, facenu festa sulenne cù una grande prucessione.
Prutezzione: E giovane mamme chì temianu chì u so latte si secchi, facianu u pelegrinaggiu scalze.
Rita era una puveretta taliana, nata in Cascia, pruvincia di Perugia, versu l'annu 1381. Dopu à a perdita di u maritu è di dui figlioli si era fatta sora. Hè morta u 22 maghju 1447.
Etimolugia è nomi: Cf Margherita Bourgeoys (12 ghjennaghju).
Prutezzione: Santa Rita hè cunsiderata cum'è l'avucata di e cause perse è a santa di l'impussibile. In parechji paesi di Corsica u so cultu a supraniatu quellu di Santa Ghjulia.
Prutezzione: Rita a preganu pè avè figlioli.

## Ligami

* Archiviu 2006-04-22 at the Wayback Machine L'almanaccu 2006 di l'Adecec